cyanic-selkie/wikianc huggingface dataset:
Ագուստին Բալբուենա
Ձեռքբերումներ՝ միջազգային ասպարեզում
Ագուստին Բալբուենան Արգենտինայի ֆուտբոլի հավաքականի կազմում մասնակցել է 1974 թվականի աշխարհի առաջնության եզրափակիչ մրցաշարին։ Այստեղ Արգենտինայի հավաքականի անցկացրած վեց խաղերից չորսի մասնակիցն է եղել։ Հավաքականի մեկնարկային կազմում նա դաշտ է դուրս եկել խմբային առաջին փուլի Արգենտին-Լեհաստան և խմբային երկրորդ փուլի Արգենտինա-Բրազիլիա, Արգենտինա-Նիդերլանդներ մրցախաղերում, իսկ խմբային առաջին փուլի Արգենտինա-Հայիթի խաղում մրցապայքարի մեջ է մտել 52-րդ րոպեից՝ փոխարինելով անվանի մեկ ուրիշ հարձակվողի՝ Մարիո Կեմպեսին ։
Արտաքին հղումներ
Կատեգորիա:Արգենտինայի հավաքականի ֆուտբոլիստներ Կատեգորիա:Ինդեպենդիենտեի ֆուտբոլիստներ Կատեգորիա:Ֆուտբոլի հարձակվողներ
Միխայիլ Մինասբեկյան
Կենսագրություն
1989 թվականին ընտրվել է ԽՍՀՄ ժողովրդական դեպուտատ Երևանից՝ Օրջոնիկիձեի № 388 ազգային-տարածքային շրջանից, ընդ որում՝ նա առաջադրվել է ոչ թե ԽՄԿԿ-ի կողմից, այլ որպես անկախ թեկնածու։ Դարձել է պատգամավորների «Արդարություն» խմբի և «Համաձայնություն» միջխմբավորումային միության կազմակերպիչ։ 1990 թվականից աշխատել է նաև որպես ԽՍՀՄ ազգային հարցերով պետական կոմիտեի նախագահի տեղակալ։
ԽՍՀՄ անկումից հետո ապրել է Մոսկվայում։ Աշխատել է որպես Ռուսաստանի Դաշնության ձեռնարկատիրության ու ներդրումների զարգացման տնտեսական խորհրդի նախագահ, մոսկովյան-հայկական «ՄԱԿօ» («МАКо») առևտրաարդյունաբերական ընկերության ղեկավար։ 1990-ական թվականներին ընդգրկվել է Դեմոկրատական բարեփոխումների շարժման քաղխորհրդի կազմում։ Ռուսաստանի բնական գիտությունների ակադեմիայի ակադեմիկոս է, Հայաստանի գիտությունների ինժեներական ակադեմիայի ակադեմիկոս։
Միխայիլ Մինասբեկյանը մահացել է 2018 թվականի հունվարի 15-ին Մոսկվայում, 84 տարեկանում ։
Արտաքին հղումներ
Կատեգորիա:Հայ գիտնականներ Կատեգորիա:Հայ պետական գործիչներ Կատեգորիա:Տեխնիկական գիտությունների դոկտորներ Կատեգորիա:Խորհրդային կուսակցական գործիչներ Կատեգորիա:ԽՄԿԿ անդամներ Կատեգորիա:Մոսկվայի պետական տեխնիկական համալսարանի շրջանավարտներ Կատեգորիա:ԽՍՀՄ քաղաքական գործիչներ
Միգենի
Կենսագրություն
Միլոշ Գերգ Նիկոլան ծնվել է 1911 թվականի հոկտեմբերի 13-ին ալբանական Շկոդեր քաղաքում՝ ալբանականացված սերբախորվաթական ընտանիքում։ Սովորել է Շկոդերի սերբալեզու դպրոցում։ Ավելի ուշ ուսումը շարունակել է ներկայիս Մակեդոնիայի տարածքում գտնվող Բիտոլա քաղաքի գիմնազիայում։ Ավարտելուց հետո, 1927 թվականից 1932 թվականներին սովորել է ուղղափառ հոգևոր ճեմարանում։ Միլոշն ուսումնասիրել է հին սլավոներեն, ռուսերեն, ֆրանսերեն, հունարեն, լատիներեն և կարող էր բոլոր վերոնշյալ լեզուներով կարդալ բնագրեր։
Ալբանիա վերադառնալուց հետո հրաժարվում է քահանա դառնալու մտքից և սկսում է ուսուցչությամբ զբաղվել գյուղական դպրոցում։
Հիվանդացել է տուբերկուլոզով։ Բուժման կուսեր է անցել Հունաստանի և Հյուսիսային Իտալիայի առողջարաններում, սակայն ապարդյուն։
Միլոշ Նիկոլան իր մահկանացուն կնքել է իտալական հոսպիտալներից մեկում՝ 26 տարեկան հասակում 1938 թվականի օգոստոսի 26-ին։
Նրա աճյունը Ալբանիա է տեղափոխվել 1956 թվականին։
Ստեղծագործական կյանք
Միգենին բանաստեղծությունների և պատմվածքների հեղինակ է, որոնցում արտացոլված է Եվրոպայի մտավորականների կյանքն ու տառապանքը։ Նա համարվում է Ալբանիայի ժամանակակից գրականության հիմնադիրներից մեկը։ Կոմունիստական իշխանությունները Միգենիին համարում էին պոեզիայում սոցիալիստական ռեալիզմի ծիծեռնակներից մեկը։
Իր կարճատև կյանքի ընթացքում գրողը ստեղծել է քսանչորս կարճ էսսե, որոնք տպագրվել են 1933 թվականից 1938 թվականներին։ Իր ստեղծագործությունները ստորագրել է Միգենի ծածկանունով (Millosh Gjergj Nikolla):
Նրա 35 բանաստեղծություններից բաղկացած ժողովածուն լույս տեսավ 1936 թվականին՝ «Vargjet e lira» անվանումով։ Հեղափոխական թեմատիկա արծարծելու պատճառաբանությամբ գրքի ամբողջ տպաքանակը գրաքննության ենթարկվեց և բռնագրավվեց Ահմետ Զոգուի վերահսկողությամբ։
Արտաքին հղումներ
Կատեգորիա:Ալբանացի բանաստեղծներ Կատեգորիա:20-րդ դարի բանաստեղծներ Կատեգորիա:Տուբերկուլոզից մահացածներ Կատեգորիա:Ալբանացի գրողներ Կատեգորիա:Ալբանացի մանկավարժներ Կատեգորիա:Գրական կեղծանուններով հայտնի հեղինակներ Կատեգորիա:Բանաստեղծներ այբբենական կարգով
Անդեշի
Անդեշի (Andechy), հյուսիսային Ֆրանսիայի Պիկարդիայի մարզի Սոմ գավառում։
Պատմություն
Գյուղը հիմնովին ավերեվել է Երկրորդ համաշխարհային պատերազմի ժամանակ
Փխրուն X համախտանիշ
Փխրուն X համախտանիշ (ՓXՀ), ժառանգական հիվանդություն։ Պատկանում է ժառանգական խանգարումներին ։ Հիմնական բնութագրական ախտանիշն է՝ թեթևից մինչև միջին աստիճանի մտավոր թերզարգացումը ։ Ֆիզիկալ նշաններից են երկար ու նեղ դեմքը, մեծ ականջները, ճկուն մատները և մեծ ամորձիները ։ Այս համախտանիշով տառապողների շուրջ 1/3-ի մոտ կարող են լինել աուտիզմի դրսևորումներ, օրինակ սոցիալական դեզադապտացիա և խոսքի ուշացում ։ Գերակտիվությունը ևս բնութագրական է, իսկ 10%-ի մոտ լինում են նաև ցնցումներ ։ Ավելի հաճախ ախտահարվում են արական սեռի ներկայացուցիչները ։
Թատերարվեստի և երաժշտարվեստի Սանկտ Պետերբուրգի թանգարան
Թատերարվեստի և երաժշտարվեստի Սանկտ Պետերբուգի պետական թանգարան (Санкт-Петербургский государственный музей театрального и музыкального искусства), ռուսական թատրոնի պատմությանը նվիրված առաջին թանգարանը Ռուսաստանում ։ Թանգարանի հավաքածուում առկա է 450.000 ցուցանմուշ, որոնք պատմում են Ռուսաստանի ողջ գոյության ընցացքում դրամատիկական, օպերային և բալետային արվեստի մասին։ Թանգարանը գտնվում է Կայսերական թատրոնների տնօրինության նախկին շենքում, որը նախագծվել է 19-րդ դարում Կառլ Ռոսսիի կողմից և մտնում է Օստրովսկու հրապարակի համալիրի մեջ ։
Փխրուն X համախտանիշ
Փխրուն X համախտանիշի հիմնական պատճառը ՑԳԳ եռյակի բազմակի կրկնություններն է FMR1(Fragile X mental retardation 1) գենում, որը գտնվում է X քրոմոսոմում Սրա հետևանքով fragile X mental retardation սպիտակուցը (FMRP) քիչ է արտադրվում, վերջինս անհրաժեշտ էր միջնեյրոնալ կապերի ձևավորման համար ։ Ախտորոշումը գենետիկական է, հիմնված է FMR1 գենում ՑԳԳ կրկնությունները հայտնաբերելու վրա ։ Նորմալ է համարվում 5-40 կրկնությունները, միջին քանակի կրկնությունները համարվում են նախամուտացիա, իսկ երբ այս ցուցանիշը գերազանցում է 200-ը, արդեն խոսում ենք փխրուն X համախտանիշի մասին ։
Թատերարվեստի և երաժշտարվեստի Սանկտ Պետերբուրգի թանգարան
2009 թվականին թատրոնն արժանացել է «Թանգարանային Օլիպմպոս» մրցանակի գլխավոր անվանակարգին, իսկ 2011 թվականին պարգևատրվել է տարվա լավագույն ցուցադրություն անվանակարգում ։
Փխրուն X համախտանիշ
Բուժումը հայտնաբերված չէ ։ Վաղ հայտնաբերումը և որոշ բուժական միջոցառումների կազմակերպումը հնարավորություն է տալիս  հիվանդի մոտ զարգացնել հնարավորինս շատ հմտություններ ։ Այսպիսի բուժական միջոցառումներից են` հատուկ ուսուցումը, լոգոթերապիան, ֆիզիոթերապիան և վարքային թերապիան ։ Դեղորայքով կարելի է բուժել ուղեկցող ցնցումները, տրամադրության փոփոխությունները, ագրեսիվ վարքը կամ ուշադրության պակասի և գերակտիվության համախտանիշը ։ Փխրուն X համախտանիշը հանդիպում է 4000 արական և 8000 իագական սեռի ներկայացուցիչներից 1-ի մոտ ։
Թատերարվեստի և երաժշտարվեստի Սանկտ Պետերբուրգի թանգարան
Ստեղծման պատմություն
1908 թվականին մեկենասներ Անատոլի Մոլչանովի, Վլադիմիր Պրոտոպոպովի և Ալեքսեյ Բարխուշինի նախաձեռնությամբ Պանաևսկի թատրոնի տարածքում կազմակերպվել է «Առաջին ռուսական թատերական ցուցահանդեսը» ։ 1918 թվականին ըստ Լուսավորության ժողովրդական կոմիսարիատի որոշման` այդ ցուցահանդեսի ցուցանմուշները տեղափոխվել են «Կայսերական թատրոնների տնօրինություն», որտեղ նախատեսվում էր բացել Պետրոգրադի առաջին թատերական թանգարանը ։ 1921 թվականի գարնանը լուսավորության ժողովրդական կոմիսար Անատոլի Լունաչարսկին հաստատել է թանգարանի կարգավիճակը, և մայիսի 16-ին անց է կացվել առաջին պաշտոնական ցուցահանդեսը ։
Փխրուն X համախտանիշ
Ախտանիշներ
Փոքր տարիքի հիվանդները հիմնականում անախտանիշ են, ախտանիշները սկսում են դրսևորվել սեռահասունացման տարիքում ։ Բացի մտավոր թերզարգացումից, ակնառու այլ ախտանիշներից են` երկար նեղ դեմքը, մեծ կամ երկար ականջները, հարթ մատները, մեծ ամորձիները (մակրոօրխիզմ) և մկանային տոնուսի նվազումը  ։ Վաղ մանկության հասակում հաճախ են նկատվում հետադարձ միջին օտիտներ (միջին ականջի բորբոքում) և սինուսիտներ։ Խոսքը կցկտուր է։ Վարքային դրսևորումներից կարող են լինել ստերեոտիպ շարժումները և ատիպիկ սոցիալական զարգացումը, մասնավորապես ամաչկոտությունը, աչքերով սահմանափակ շփումը ու հիշողության հետ կապված խնդիրներ։ Փխրուն X համախտանիշ ունեցող շատ հիվանդներ համապատասխանում են աուտիզմի ախտորոշման չափանիշներին։
Ամբողջական մուտացիաներով տղաները դրսևորում են լրիվ պենենտրանտություն, այսինքն միշտ կլինեն սիմպտոմատիկ, մինչդեռ իգական սեռի ներկայացուցիչները դրսևորում են 50% պենենտրանտություն, քանզի ունեն մեկ լրացուցիչ առողջ քրոմոսոմ ։ Չնայած դրան` կանայք ևս կարող են ունենալ ծանրից մինչև թեթև աստիճանի ախտանիշեր, իհարկե, խիստ հազվադեպ։
Մտավոր զարգացում
ՓXՀ ունեցող անհատների մոտ մտավոր զարգացումը կարող է արտահայտվել ինչպես թեթև արտահայտված ուսուցման խնդիրներով ու նորմալ IQ-ով, այնպես էլ ծանր մտավոր թերզարգացմամբ՝ մոտավոր 40 IQ-ով ։ Կանայք, ովքեր ավելի քիչ են ախտահարված, հիմնականում ունենում են նորմալ IQ, բայց այնուամենայնիվ ունենում են ուսուցման հետ կապված դժվարություններ։ ՓXՀ ունեցողների հիմնական խնդիրը աշխատանքային, կարճատև ու տեսողական հիշողությունների, տարածական կողմնորոշման և հանրահաշվական ունակությունների ու բառապաշարի զգալի նվազումն է ։
ՓXՀ ունեցող անհատների մտավոր զարգացման մասին տվյալները սակավ են։ Այնուամենայնիվ որոշ փաստեր վկայում են, որ դեպքերի մեծամասնությունում IQ-ն, հետևաբար նաև ինտելեկտը ժամանակի ընթացքում չի ավելանուն։ Երկարաժամկետ հետազոտությունները ցույց են տալիս, որ ընտանիքում, որտեղ երեխաներից մեկը հիվանդ է՝ մյուսը առողջ, հիվանդ երեխան առողջի հետ համեմատ դասերից հետ է մնում 55%-ով ։
Երբ առկա է և՛ աուտիզմ, և՛ փխրուն X համախտանիշ, խոսքի և մտավոր զարգացման խնդիրները ավելի արտահայտված են, քան միայն փխրուն X համախտանիշ ունեցողների մոտ ։
Աուտիզմ
ՓXՀ-ն հաճախ ուղեկցում է աուտիզմին և այստեղ արդեն մտածում ենք աուտիզմի գենետիկական պատճառների մասին ։ Այս ենթադրությունը հաստատվել է, քանզի հայտնաբերվել է աուտիզմ ունեցող երեխաների մոտ FMR1 գենի ախտաբանությունը ։ Այն անհատները, ում մոտ ախտորոշվել է ՓXՀ, 15-60% հավանականությամբ ունեն նաև աուտիկ սպեկտրի խանգարում, արդյունքները տարբեր են՝ կախված ախտորոշիչ մեթոդի բարձր զգայունությունից և աուտիկ սպեկտրի խանգարում ախտորոշելու համար չափանիշների անբավարարությունից ։
Հասարակական վարքը համարում ենք լավագույն կանխորոշիչ գործոնը աուտիկ սպեկտրի խանգարումով ՓXՀ ունեցող անհատների մոտ։ Հասարակությունից խուսափումը կորելացվում է սոցիալական անհանգստության հետ, իսկ անտարբերությունը՝ ծանր ԱՍԽ-ման (աուտիկ սպեկտրի խանգարում) ։ Երբ առկա են և՛ աուտիզմ, և՛ փխրուն X համախտանիշ, խոսքի խանգարումները և ինտելեկտի զարգացման հապաղումը ավելի արտահայտված են համեմատ միայն  ՓXՀ ունեցողների ։
ՓXՀ ունեցող գենետիկ մուտանտ մկների մոտ ևս հայտնաբերվում է աուտիստիկ վարքագիծ   ։
Հասարակական կապեր
ՓXՀ-ն բնութագրվում է սոցիոֆոբիայով, աչքերով կոնտակտից խուսափումով, շփման դժվարություններով, անգամ հասակակիցների հետ ։ Սոցիոֆոբիան՝ ՓXՀ ունեցող անհատներին ուղեկցող ամենահաճախ հանդիպող բարդույթներից է, որը դիտվում է տղաների 75%-ի մոտ։ Նրանք ունեն գերամաչկոտություն, իսկ նրանց 50%-ը նաև տագնապային գրոհներ ։ Փխրուն X համախտանիշ ունեցողների մոտ սոցիոֆոբիան դրսևորվում է նաև միմիկայի արտահայտման, դեմքը ճանաչելու և հիշելու դժվարություններով ։
Իգական սեռի ներկայացուցիչները հիմնականում դրսևորւմ են ամաչկոտություն, սոցիոֆոբիա և հասարակությունից խոսափում կամ մեկուսացում ։ Ի հավելումս դրան, նախամուտանտ գեներ ունեցողների մոտ ևս կարող է դրսևորվել սոցիոֆոբիան։ Փխրուն X համախտանիշ ունեցողների գլխուղեղի առաջճակատային հատվածներում նկատվում է գլխուղեղի ակտիվության նվազում։
Հոգեբուժություն
Ուշադրության անբավարարության և գերակտվության համախտանիշը հայտնաբերվում է ՓXՀ-ով տղաների հիմնական մասի և աղջիկների 30%-ի մոտ, այդպիսով դառնալով ՓXՀ-ով հիվանդների ամենահաճախ հանդիպող հոգեբանական շեղումը ։ Գերակտիվությունը և ագրեսիվ վարքը հանդիպում են գերազանցապես նախադպրոցական տարիքի երեխաների մոտ և տարիքի հետ աստիճանաբար նվազում են, չնայած անուշադրության ախտանիշները հիմնականում մնում են մինչև կյանքի վերջ ։
Բացի հասարակական վախերից, այս հիվանդության ժամանակ հանդիպում են նաև այլ հոգեբուժական խնդիրներ, սակայն ախտանիշները հիմնականում չեն բավարարում տվյալ հիվանդության ախտորոշիչ չափորոշիչներին ։ Հիվանդների շատ փոքր մասն է համապատասխանում օբսեսիվ-կոմպուլսիվ խանգարման ախտորոշման բոլոր չափորոշիչներին, դեպքերի մեծ մասում նրանք ունենում են այդ խանգարմանը բնորոշ մեկ-երկու շեղում։ ՓXՀ ունեղոցների դեպքում, ի տարբերություն օբսեսիվ-կոմպուլսիվ խանգարումների, նման վարքագիծը ավելի հաճախ դասում ենք ստերեոտիպ-շարժումների դասին։
Փխրուն X համախտանիշ ունեցողների մոտ տրամադրության փոփոխման հետ կապված ախտանիշները շատ հազվադեպ են բավարարում ինչ-որ լուրջ հիվանդության չափորոշիչներին, քանզի դրանք հիմնականում ունեն կարճ տևողություն ։ Բացի այդ, դրանք հիմնականում անցողիկ են, կապված են արտաքին գրգռիչների հետ և կարող են ներառել տրամադրության լաբիլությունը(անկայունություն), դյուրագրգռությունը, ինքնավնասումը և ագրեսիան։
Այն անհատները, ովքեր ունեն փխրուն X-ասոցացված դող/ատաքսիա համախտանիշ, առավել հավանական է, որ ունենան դեմենցիայի, տրամադրության փոփոխության և անհանգստության համակցում։ Փխրուն X-ասոցացված դող/ատաքսիա համախտանիշ և FMR1 գենի մուտացիա ունեցող արական սեռի ներկայացուցիշների մոտ օբսրսիվ-կոմպուլսիվ խանգարումների, սոմատիզացիայի, միջանձնային գերզգայունության, դեպրեսիայի, սոցիոֆոբիայի նշանները առավել ակնառու են ։
Թատերարվեստի և երաժշտարվեստի Սանկտ Պետերբուրգի թանգարան
Ստեղծման պատմություն
Թանգարանի առաջին մասնաճյուղը` Ռիմսկի Կորսակովի հիշատակի թանգարան-բնակարանը, բացվել է 1971 թվականին։ Երկրորդ մասնաճյուղը` Ֆյոդոր Շալյապինի բնակարան-թանգարանը, բացվել է 1975 թվականին։ 1990 թվականին Լենխորհրդի գործադիր կոմիտեն թանգարանին է տրամադրել հայտնի «Շատրվանի տունը»` Շերեմետև եղբայրների պալատը` երաժշտական գործիքներն այնտեղ տեղափոխելու և Երաժշտության թանգարան ստեղծելու համար ։ Չորրորդ մասնաճյուղը դարձել է 1994 թվականին բացված Սամոյլով ընտանիքի դերասանների հիշատակի բնակարանը ։
Ցուցադրություն
Թանգարանի պատմությունը ներառում է Ռուսաստանի թատերարվեստի պատմությունը` սկսած թատրոնի ծագումից մինչև 20-րդ դարի վերջ։ Դրա հիմքը կազմում են դերասաններ Իվան Գորբունովի, Մարիա Սավինայի, Վերա Կոմիսարժևսկայայի, Պավել Սամոյլովի, Անատոլի Մոլչանովի և Վլադիմիր Պրոտոպոպովի, կոլեկցիոներ Գրիգորի Լևիտանի մասնավոր հավաքածուների և Կայսերական թատրոնների տնօրինության արխիվի նյութերը։
Հավաքածուն ներառում է վեց պատմական դարաշրջան.
Թանգարանում գործում են գեղանկարչության, գրաֆիկայի և կիրառական արվեստի, ձեռագրերի և փաստաթղթերի բաժինների, հիշատակի բաժին, լուսանկարների և նեգատիվների հավաքածու, աֆիշների և ծրագրերի հավաքածու, ֆոնոտեկա և երաժշտական գործիքների բաժին։
2008-2010 թվականներին Նիկիտա Լոբանով-Ռոստովսկին «Կոնստանտինովսկի» բարեգործական ֆոնդին է փոխանցել ռուսական գրաֆիկայի 841 ստեղծագործություններից բաղկացած հավաքածու։ Թանգարանում ժամանակավոր պահպանումից հինգ տարի անց այն դարձել է «1880-1930 թվականների ռուսական թատերական և դեկորատիվ արվեստ» և «1900-1930 թվականների ռուսական գեղանկարչության գեղարվեստական միտումները» ցուցադրությունների մշտական մաս ։
2014 թվականի հոկտեմբերի 18-ից մինչև 2015 թվականի մարտի 15-ը լոնդոնյան Վիկտորիա և Ալբերտ թանգարանում անցկացվել է «Ռուսական ավանգարդ» ցուցահանդեսը, որի համար սանկտպետերբուրգյան թանգարանը ներկայացրել է թատերական հագուստների ու դեկորացիաների 25 էսքիզ.
Տեղեկություններ այցելուների համար
Թանգարանի վիդեոլեկտորիաներում անց են կացվում դրամատիկական ներկայացումների, օպերաների և բալետների արխվային տեսագրությունների ցուցադրություններ, թատերական արվեստի և թատրոնի պատմության վերաբերյալ դասախոսություններ, ստեղծագործական հանդիպումներ թատերական գործիչների հետ։ Համերգասրահներում անց են կացվում դերասանական և ռեժիսորական աշխատանքների ցուցադրություններ, մոնոներկայացումներ ։ Դպրոցականների համար կազմակերպվում են թեմատիկ էքսկուրսիաներ, որ որոնք պատմում են Նիկոլայ Գոգոլի, Անտոն Չեխովի, Ֆյոդոր Դոստոևսկու, Դենիս Ֆոնվիզինի, Վլադիմիր Մայակովսկու և Ալեքսանդր Բլոկի ստեղծագործությունների թատերական բեմադրությունների մասին ։
Զարգացման հիմնադրամ
2012 թվականին ստեղծվել է թանգարանի զարգացման ֆոնդ, որի կազմում էին թատրոնի ռեժիսոր Լև Դոդինը, թատրոնի և կինոյի դերասանուհի Ելենա Դրապեկոն, կինոռեժիսոր Ալեքսանդր Սոկուրովը և ռուս մի շարք գործարարներ։ Ֆոնդը արտաբյուջետային միջոցներ է հայթայթում` ցուցահանդեսների կազմակերպման, հավաքածուների ընդլայնման, ցուցանմուշների վերականգնման, թանգարանը ժամանակակից տեխնոլոգիաներով համալրման, թանգարանի հետ կապված մարդկանց հուշարձանների պահպանման և երիտասարդ մասնագետների` թանգարանին աշխատակցելու համար ։
Հիմնադրամն աշխատում է կորպորատիվ հովանավորների հետ և օգտագործում է քրաուդֆանդինգը. 2014 թվականին այն Boomstarter արշավի միջոցով միջոցներ է հավաքել թանգարանի հավաքածուի թատերական էսքիզներով «Շեքսպիրի հեքիաթները։ Ողբերգություններ» գրքի տպագրության համար ։
Էկտոր Տիմերման
{{Տեղեկաքարտ|{Քաղաքական գործիչ}} Էկտոր Տիմերման Էկտոր Մարկոս Թիմերման (իսպ. Héctor Marcos Timerman, ), արգենտինացի պետական գործիչ, դիվանագետ, իրավապաշտպան, լրագրող, խմբագիր, արտաքին գործերի նախարար։
Կենսագրություն
Ծնվել է Բուենոս Այրեսում, հրեական ընտանիքում։ Հայրը Արգենտինայի իրավապաշտպան և լրագրող Հակոբ Թիմերմանն էր, ով արմատներով Ուկրաինայից էր։ Լրագրողը, աշխատել է Լա Տարդե (Արգենտինա), Նյու Յորք Թայմս, Լոս Անջելես Թայմս (Los Angeles Times), Նյուսվիկ (Newsweek) և Նեյշն (The Nation) հրատարակություններում։ 1977 թվականին նրա հորը՝ հայտնի լրագրողին, առևանգել են «Կեղտոտ պատերազմ»-ի ընթացքում։ 1978 թվականին արտագաղթել է Միացյալ Նահանգներ։ 1981 թվականին Միջազգային հարաբերությունների փիլիսոփայական գիտությունների դոկտոր էր։ 1989 թվականից՝ Արգենտինայում հրապարակիչների հիմնադիր և հեռուստահաղորդավար էր։ 2004 թվականից Նյու Յորքում Արգենտինայի գլխավոր հյուպատոսն էր։ 2007 թվականից Արգենտինայի դեսպան ԱՄՆ-ում։ 2010 թվականի հունիսի 18-ից 2015 թվականի դեկտեմբերի 10-ը՝ Արգենտինայի արտաքին գործերի նախարար։
Արտաքին հղումներ
Կատեգորիա:Կոլումբիայի համալսարանի շրջանավարտներ Կատեգորիա:Արգենտինայի քաղաքական գործիչներ Կատեգորիա:Արգենտինացի լրագրողներ Կատեգորիա:Արգենտինացի իրավապաշտպաններ Կատեգորիա:Արտաքին գործերի նախարարներ
Փխրուն X համախտանիշ
Գերզգայունություն և ստերեոտիպ գործողություններ
Փխրուն X համախտանիշ ունեցող երեխաները շատ կարճ ժամանակով են կարողանում կենտրոնացնել ուշադրությունը, գերակտիվ են և գերզգայուն տեսողական, լսողական, հոտառական ու շոշափելիքի գրգռիչների նկատմամբ։ Այս երեխաները չեն կարող գտնվել մեծ ամբոխում, քանզի դա կարող է հանգեցնել հիսթերիկ վարքի, որովհետև նրանք գերդրդված են։ Փխրուն X համախտանիշ ունեցող երեխաները խւոսափում են լույսից, անգամ որոշ իրերի նախշերից, քանզի դրանք ևս կարող գրգռել։ Այս երեխաների համար դժվար է նաև մի տեղից մյուսը տեղափոխվելը։ Որոշ դեպքերում այս ախտանիշները հնարավոր ե մեղմացնել վարքային թերապիայի միջոցով ։
Պլազմիդ
Պլազմիդ, բջջում գտնվող ԴՆԹ-ի մոլեկուլ, որը ֆիզիկապես առանձնացված է քրոմոսոմային ԴՆԹ-ից և կարող է ինքնուրույն կրկանապատկվել։ Հիմնականում հանդիպում են բակտերիալ բջիջներում և իրենցից ներկայացնում են փոքր, օղակաձև, երկշղթա ԴՆԹ-ի մոլեկուլներ։ Սակայն պլազմիդներ երբեմն ունեն նաև արքեաներն ու էուկարիոտները։ Պլազմիդները սովորաբար կրում են գեներ, որոնք տվյալ օրգանիզմին օժտում են որոշակի օգտակար հատկություններով, օրինակ հակաբիոտիկների դեմ դիմադրողականությամբ։ Պլազմիդների և բուն քրոմոսոմների ամենաէական տարբերությունն այն է, որ քրոմոսոմները պարունակում են բջջի կենսագործունեության համար ահնհրաժեշտ գեներ, այն դեպքում երբ պլազմիդները բջիջներին ընդամենը օժտում են լրացուցիչ հատկություններով։ Արհեստական պլազմիդներն օգտագործվում են որպես վեկտորներ։
Փխրուն X համախտանիշ
Գերզգայունություն և ստերեոտիպ գործողություններ
Պերսևերացիան ՓXՀ-ի հաճախակի հանդիպող բնութագրերից է։ Այս երեխաները կարող են կրկնել միևնույն գործողությունները նորից ու նորից։ Խոսքում ոչ միայն նկատվում են արտահայտությունների, այլ նաև նույն թեմաների կրկնություններ։ Տախիֆազիան և ինքն իր հետ խոսելը ևս հաճախակի են հանդիպում ։
Պլազմիդ
Պլազմիդները համարվում են ռեպլիկոններ, այսինքն ԴՆԹ-ի միավոր, որն ընդունակ է համապատասխան տեր բջջում անկախ կրկնապատկվելու ։ Պլազմիդները կարող են փոխանակվել բակտերիաների միջև (նույնիսկ տարբեր տեսակների) երեք մեխանիզմներով՝ տրանսֆորմացիայի, տրանսդուկցիայի և կոնյուգացիայի։ Գենետիկական տեղեկատվության այսպիսի հորիզոնտալ փոխանակման ժամանակ պլազմիդները կարող են համարվել մոբիլոմի մաս։ Ի տարբերություն վիրուսների, ում ժառանգական նյութը շրջապատված է սպիտակուցային թաղանթով, պլազմիդները «մերկ» են։ Նրանք չունեն այնպիսի գեներ, որոնք կկոդավորեին իրենց սեփական սպիտակուցային թաղանթը։ Սակայն որոշ պլազմիդներ կոդավորում են կոնյուգացիայի (հետևաբար և իրենց տեղափոխման) համար անհրաժեշտ «սեռական» պիլիները։ Պլազմիդների չափերը տատանվում են 1000-200,000 նուկլեոտիդային զույգի միջև և առանձին պլազմիդների քանակը բջջում կարող է լինել մեկից մինչև (որոշ գործոնների հետևանքով) մի քանի հազար։
Փխրուն X համախտանիշ
Տեսողություն
Ակնաբուժական խնդիրներից առավել հաճախ դիտվում է ստրաբիզմ։ Սա անհրաժեշտ է վաղ ախտորոշել, հակառակ դեպքում կզարգանա ամբլիոպիա։ Վիրահատական բուժումը անհրաժեշտ է, եթե ստրաբիզմը վաղ է ախտորոշվել։ ՓXՀ ունեցողների մոտ նաև հաճախակի են ռեֆրակցիայի խանգարումները ։
Պլազմիդ
Մանրէների և պլազմիդների միջև փոխհարաբերությունը ոչ մակաբուծային և ոչ էլ մուտուլիստական (երկկողմանի շահավետ հարաբերություն), քանի որ երկուսն էլ նկատի ունեն անկախ տեսակի հարաբերությունը մեկ այլ օրգանիզմի հետ։ Ավելի ճիշտ կլինի պլազմիդներին բնորոշել որպես մանրէային պոպուլյացիաներում գեների հորիզոնական տեղափոխումն ապահովող տարրեր, որոնք ունակ են օժտել մանրէին համապատասխան պայմաններում օգտակար հատկությամբ։ Այդպիսի հատկություններից են հակաբիոտիկային դիմադրողականությունը, այլ օրգանիզմների համար տոքսինների (թույների) արտադրումը և տարբեր միացությունների օգտագործումը մետաբոլիզմում ։
Փխրուն X համախտանիշ
Նյարդաբանություն
ՓXՀ-ով անձինք ցնցումների զարգացման առավել բաձր ռիսկի խմբում են, ըստ գրականության տվյալների մոտ 10-40%-ի սահմաններում ։ Առավել մեծ հետազոտություններում խոսվում են 13-18% հաճախականության մասին, ըստ որոնց տղամարդկանց 14%-ը և կանանց 6%-ը ունեցել է առնվազն մեկ ցնցման դրվագ ։ Ցնցումները հիմնականում մասնակի են, հազվադեպ են դիտվում տարածուն տեսակները ու հեշտ ենթարկվում են դեղորայքային բուժման։
Պլազմիդ
Ծանոթագրություններ
Կատեգորիա:Մոլեկուլային կենսաբանություն Կատեգորիա:Գենետիկական ճարտարագիտություն Կատեգորիա:Գենոմի կառուցվածք Կատեգորիա:Գենետիկա Կատեգորիա:ԴՆԹ Կատեգորիա:Բջջաբանություն Կատեգորիա:Օրգանոիդներ Կատեգորիա:Կենսաքիմիա Կատեգորիա:Կենսաբանություն
Փխրուն X համախտանիշ
Նյարդաբանություն
Մուտանտ գենի կրողները ունեն փխրուն X-ասոցացված դող/ատաքսիա համախտանիշ, առաջընթացող նեյրոդեգեներատիվ հիվանդություն զարգացնելու առավել բաձր ռիսկ ։ Սա դիտվում է 70-ն անց տղամարդկանց գրեթե կեսի մոտ, իսկ կանանց մոտ պենենտրանտությունը ավելի ցածր է:Հիմնականում, դողը ի հայտ է գալիս կյանքի 6-րդ տասնամյակում և զուգակցվում է ատաքսիայի պրոգրեսիվմամբ և կոգնիտիվ ֆունկցիաների աստիճանական անկմամբ ։
Օպերատիվ հիշողություն
40 տարեկանից սկսած տշամարդիկ սկսում են դժվարանալ առօրյա գործողություններ իրականացնելիս։ Օպերատիվ հիշողությունը ներառում է ուղեղում մի տեղեկության ժամանակավոր պահում, երբ դու կատարում ես այլ գործողություն։ Խոսքի օպերատիվ հիշողության նվազումը պրոգրեսիվում է տարիքի հետ, բայց տեսա-տարածական հիշողությունը չունի նման կորելացիա, այն առավել կապված է ՑԳԳ կրկնությունների թվի հետ։ Այնուամենայնիվ գենը կրողների մոտ ՑԳԳ-ի քանակը չի կորելացվում ո՛չ տեսատարածական, ո՛չ hնչյունաբանական հիշողության հետ ։
Պտղաբերություն
Գենը կրող կանանցից շուրջ 20%-ը կրում է նաև փխրուն X-ասոցացված առաջնային ձվարանային անբավարարության գենը, որը իրենից ներկայացնում է ՝ դաշտանադադար մինչև 40 տարեկանը ։  ՑԳԳ եռյակների քանակը կորելացվում է պենենտրանտության և սկսման տարիքի հետ Հետաքրքիրն այն է, որ վաղաժամ դաշտանադարը ավելի հաճախ դիտվում է գենի կրողների մոտ, քան լրիվ մուտացիա ունեցողների ։ Փխրուն X-ասոցացված առաջնային ձվարանային անբավարարությւոնը(ՓXԱՁԱ) փխրուն X-ասոցացված երեք խանգարումներից մեկն է, որի պատճառը FMR1 գենի մուտացիան է։ ՓXԱՁԱ-ն ախտահարում է այն կանանց, ովքեր գենի կրող են, այս կանայք դրսևորում են դաշտանադադարին նմանակող ախտանիշներ, բայց չեն գտնվում իրական դաշտանադադարի փուլում, դրա համար էլ հնարավոր է նման կանանց հղիացումը ։
Պատճառագիտություն
Փխրուն X համախտանիշը ժառանգական խանգարում է, որնն առաջանում է fragile X mental retardation 1 (FMR1) գենի մուտացիայի արդյունքում, ինչի ժամանակ դիտվում է ՑԳԳ եռյակների հավելյալ կրկնություններ գենի չկոդավորվող հատվածի 5' ծայրում  ։ Այդ հատվածում մուտացիան լինում է 2000 արական և 259 իգական սեռի ներկայացուցիչներից մեկի մոտ։ Այս տարբերակով առաջանում է հիվանդությունը դեպքերի մոտ 98%-ը, մնացած դեպքերում կարող է լինել նաև FMR1 գենի կետային մուտացիա  ։
Չախտահարված անհատները ունեն FMR1 գենոում ՑԳԳ-ի կրկնվող 5-44 եռյակ, ամենահաճախը 29 կամ 30 ։ 45-54 եռյակ լինելու դեպքում համարում ենք «մոխրագույն տարածք», 55-200 լինելու դեպքում՝ նախամուտացիա։ Անհատները, ովքեր ունեն փխրուն X համախտանիշ, ունեն FMR1 գենի լրիվ մուտացիա՝ 200-ից ավելի կրկնություններով ։ Այս մարդկանց մոտ, երբ 200-ից ավելի կրկնություններ կան, ՑԳԳ եռյակները և FMR1 գենի պրոմոտորը մեթիլացվում են, հանգեցնելով FMR1 գենի լռեցման և որպես արդյունք այդ գենի արտադրուկի նվազման։
Քրոմսոմի Xq27.3 հատվածի՝ FMR1 գենի շրջանի մեթիլացումը գտնում են, որ հանգեցնում է քրոմոսոմի կառուցվածքի այնպիսի փոփոխման, որի ժամանակ այն մանրադիտակով նայելիս կարծես դառնում է «փխրուն», որտեղից էլ համախտանիշը ստացել է իր անվանումը։ Հետազոտություններից մեկը պնդում է, որ FMR1 գենի լռեցումը միջնորդվում է FMR1 ի մատրիցային  ՌՆԹ-ով։ FMR1-ի մՌՆԹ-ն պարունակում է տրանսկրիպցված ՑԳԳ եռյակներ՝ չկոդավորվող հատվածների 5' ծայրում, որը կոմպլեմենտար է FMR1 գենի ԴՆԹ-ի համապատասխան հատվածին ։
Մարդկանց շատ քիչ տոկոսի մոտ մտավոր թերզարգացումը պայմանավորված է FMR1 գենի կետային մուտացիայով։ Այս դեպքում դասական եռյակների կրկնությունը չի հայտնաբերվում ։
Ժառանգականություն
Փխրուն X համախտանիշը դասականորեն համարվում է X-ին շղթայակցված դոմինանտ ժառանգվող հիվանդություն տարբեր էքսպրեսիվությամբ և պենենտրանտությամբ։ Այնուամենայնիվ, հաշվի առնելով անտիցիպացիայի երևույթը և կանանց մոտ մեկ X քրոմոսոմի ապաակտիվացումը, ՓXՀ-ի ժառանգումը չենք կարող համարել X-ին շղթայակցված դոմինանտ և որոշ հետազոտողներ խորհուրդ են տալիս չպիտակավորել ու չառանձնացնել դոմինանտ կամ ռեցեսիվ ասվածը ։ FMR1 գենի լրիվ մուտացիա ունեցող կանանց ֆենոտիպը ավելի թեթև է, քան տղամարդկանցը, կանանց մոտ X քրոմոսոմի ապաակտիվացման պատճառով։
Ախտաֆիզիոլոգիա
FMRP-ն հայտնաբերվում է ամբողջ օրգանիզմում, բայց առավել շատ ուղեղում և ամորձիներում։ Այն ընտրողաբար միանում է կաթնասունների ուղեղի մՌՆԹ-ի շուրջ 4%-ին և փոխադրում այն բջիջների կորիզներից դեպի նեյրոն և սինապս։ Այս մՌՆԹ-ի մեծ մասը կենտրոնացած է նեյրոնների դենտրիրներում և ՓXՀ ունեցող մարդկանց ուղեղի հյուսվածքում հայտնաբերվում են ոչ նորմալ դենտրիկին հանգույցներ, որոնք անհրաժեշտ են այլ ներոնների հետ կապերը բարելավելու համար։ Վերջինիս հետևանքով խանգարվում են սինապսների գոյացումը և աշխատանքը, ձևավորվում են նյարդային օղակներ, որի հետևանքով նվազում է նեյրոպլաստիկությունը՝ հիշողության և ուսման կարևորագույն նախապայմանը ։ Միջնեյրոնալ կապերի ախտաբանությունը երկար ժամանակ կասկածվում էր, որպես ընկալման խանգարման մեխանիզմ և միայն վերջերս ապացուցվեց, որ ախտաբանությունում տեղ ունի ինչպես օրգանական ծագման տեղային կապերի ակտիվացումը, այնպես էլ ֆունկցիոնալ իջած երկարաժամկետ ակտիվացումը ։
Բացի դրանից FMRP-ն գործում է տարբեր ազդանշանային ուղիներում և մի շարք դեղեր, որոնք հիմա փորձարկման փուլում են, թիրախավորում են հենց այդ ուղիները։ Առաջին խմբի գլուտամատի մետաբոտրոպ ընկաչային (մԳլուԸ) ուղին, որն ընդգրկում է մԳլուԸ1 և մԳլուԸ5-ը, ներառված են այնպիսի գործընթացներում, ինչպիսիք են մԳԼլուԸ կախյալ երկարատև դեպրեսիան և երկարատև պոտենցիացիան, որոնք երկուսն ել կարևոր դեր ունեն ուսուցման գործընթացում  ։  FMRP-ի պակասը, որը ճնշում է մՌՆԹ-ի առաջացումը և հետևաբար այդ սպիտակուցի սինթեզը, հանգեցնում է երկարատև պոտենցիացիային։ FMRP-ն նաև ախտահարում է դոֆամինային ուղիները առաջճակատային կեղևում, որը հանգեցնում է ուշադրության պակասի, գերակտիվության և իմպուլսիվ վարքագծի, ինչը ասոցացված է փխրուն X համախտանիշի հետ   ։ ԳԱԿԹ-կախյալ ուղիները նորմայում ունեն արգելակող ազդեցություն, կարևոր դեր են խաղում ուսման  և հիշողության գործընթացներում։ Փխրուն X համախտանիշ ունեցողների մոտ այս ուղին ենթարկված է վար կարգավորման (downregulation), որով էլ պայմանավորված է առավելապես հիվանդների դրդված վիճակը։
Ախտորոշում
Փխրուն X համախտանիշի բջջաբանական հետազոտությունը առաջին անգամ հասանելի է եղել 1970ականներին, երբ կրողների և հիվանդների հայտնաբերումը հիմնվում էր հատուկ մշակելուց հետո X քրոմոսոմի երկար թևի վրա «փխրուն հատվածներ»ի հայտնաբերման վրա ։ Այս մեթոդը ոչ այնքան հավաստի էր, քանզի հայտնաբերում էր դեպքերի միայն 40%-ը։ Այս խնդիրը հիմնականում վերաբերում էին կանանց, քանի որ նրանք կարող էին լինել գենի կրող, իսկ այդ դեպքում հայտնաբերվում էր միայն 10% դեպքերում։
Սսկսած 1990ականներից օգտագործվել են ավելի զգայուն մոլեկուլյար մեթոդներ ։ Ներկայումս հստակ որոշվում է ՑԳԳ եռյակների քանակը պոլիմերազային շղթայակցված ռեակցիայով(ՊՇՌ), ինչը ավելի ստույգ է գնահատւմ գենը կրողների և նրանց սերունդների մոտ հիվանդություն զարգացնելու ռիսկը ։ Քանի որ այս մեթոդը հայտնաբերում է եռյակների կրկնությունները, ՊՇՌ-ով չենք գտնի կետային մուտացիաները, հետևաբար եթե կա կլինիկական կասկած փխրուն X համախտանիշի, անհրաժեշտ է FMR1 գենի սեքվենավորում։
Պրենատալ ախտորոշումը իրականացվում է ամնիոցենտեզով, որտեղ հայտնաբերում են FMR1 գենի մուտացիաները դեռ ներարգանդային կյանքում ։
Վաղ ախտորոշումը կարևոր է հետագա վարման և նման ախտորոշում ունեցողն մարդկանց ընտանիքի պլանավորման հետ կապված հարցերի քննարկման համար:Ծնողները հիմնականում նկատում են խոսքի և զարգացման ուշացում, որն էլ նրանց ստիպում է դիմել բժշկի ։
Վարում
Բուժում հայտնաբերված չէ Վարումը ներառում է լոգոթերապիա, վարքային թերապիա, զգացող-ինտեգրատիվ թերապիա և հատուկ ուսուցում։ Փխրուն X համախտանիշի ընտանեկան անամնեզի առկայության դեպքում՝ խորհուրդ է տրվում դիմել գենետիկի խորհրդատվությանը, հետագայում սերունդների մոտ հիվանդության ռիսկը գնահատելու համար ։
Դեղորայք
Ներկայումս ընդունված է ախտանշանային բուժումը, որի նպատակն է նվազագույնի հասցնել հիվանդության դրսևորումները։ Եթե անհատի մոտ ախտորոշվում է փխրուն X համախտանիշ, առաջին քայլը պետք է լինի ընտանիքի անդամների գենետիկական թեստավորումը։ Քանի որ հիմնական գանգատները դրդվածությամբ են պայմանավորված, ուստի, դեղորայքը միտված է նվազեցնելու գերակտիվությունը, իմպուլսիվությունը և ուշադրության կենտրոնացման հետ կապված խնդիրները Հակադեպրեսանտները, ինչպիսիք են սերոտոնինի հետզավթման ընտրողական արգելակիչները, կիրառվում են անհանգստության, օբսեսիվ-կոմպուլսիվ խանգարումների և տրամադրության անկայունության բուժման նպատակով։ Հետագա բուժումը հակադեպրեսանտներով, հակափսիխոտիկներով, օրինակ ՝ ռիսպերիդոնով, կիրառվում է, եթե կա ինքնավնասումների բարձր մակարդակ, ագրեսիվ վարքագիծ և վնաս է պատճառում շրջապատին։ Հակացնցումայինները կազմում են բուժման համար օգտագործվող դեղերի մեկ այլ խումբ, որոնք հիմնականում կիրառվում են բարդույթների դեպքում։ Դեղերը, որոնց թիրախն է մԳլուԸ5-ը հիմնականում ազդում են սինապտիկ պլաստիկության վրա ։ Լիթիումը ներկայումս օգտագործվում է որոշ փորձարարական հետազոտություններում և ցուցադրում է բավականին լավ արդյունք՝ վարքային խանգարումները և բառային հիշողությունը բուժելու գործում։ Որոշ հետազոտողներ խոսիւմ են նաև ֆոլաթթվի մասին, սակայն հավաստիությունը դեռ ցածր է ։
Ներկայումս, դեղորայքային բուժումը կենտրոնանում է փխրուն X համախտանիշի հետ ասոցացված վարքային և հոբեբանական խնդիրների լուծման վրա։ Սակայն, լայնամասշտաբ հետազոտությունների բացակայությունը թույլ չի տալիս մեծ հավատով մոտենալ այդ հարցին ։
Ուշադրության պակասի և գերակտիվության համախտանիշը, որով տառապում են տղաների մեծամասնությունը և աղջիկների 30%-ը, հիմնականում բուժում են խթանիչներով ։ Այնուամենայնիվ ՓXՀ-ի ժամանակ խթանիչների օգտագործումը ունի մի շարք կողմնակի ազդեցություններ օրինակ՝ դյուրագրգռություն անհանգստություն և տրամադրության անկայունություն ։ Անհանգստությունը, ինչպես նաև օբսեսիվ-կոմպուլսիվ վիճակները բուժում են սերոտոնինի հետզավթման ընտրողական արգելակիչներով բայց սրանք ևս կարող են հանգեցնել գերակտիվության ։ Ատիպիկ հակափսիխոտիկները կարող են կիրառվել տրամադրության կայունացման և ագրեսիայի զսպման համար։ Այնուամենայնիվ անհրաժեշտ է սահմանել հսկողություն՝ նյութափոխանակային շեղումները, ինչպիսիք են քաշի ավելցուկը, դիաբետը և արտաբրգային խանգարումները կանխելու համար։
Կանխատեսում
2013թ.-ի տվյալներով ՓXՀ-ով հիվանդների ապրելիությունը 12տարով քիչ է պոպուլյացիայի միջին վիճակագրական ցուցանիշից ։
Հետազոտություն
Մկների վրա կատարված հետազոտությունների արդյունքներով մինոցիկլինը՝ ակնեի բուժման համար կիրառվող հակաբակտերիալ միջոցը, արդյունավետություն ունի դենտրիտիկ բջիջների վնասումը կանխելու գործում։ Չնայած որոշ բաց հետազոտությունններ արձանագրում են դրական արդյունք, բայց դեռ չկան ապացուցողական բժշկության տվյալները, որոնք դա կհաստատեին ։
Պատմություն
1943թ.-ին Ջեյմս Պուրդոն Մարտինը և Ջուլիա Բելը նկարագրեցին X-շղթայակցված մտավոր թերզարգացման նախատիպը, առանց նշմարելու մակրոօրխիզմը ։ 1969թ.-ին Հերբերթ Լուբսը առաջին անգամ առանձնացրեց յուրահատուկ «նշմարված X քրոմոսոմ» զուգակցված մտավոր թերզարգացմամբ ։ 1970թ.-ին Ֆրեդերիկ Հեխտը անվանեց եզրույթը «փխրուն հատված» և 1985թ.-ին Ֆելիքս Ֆ. դե լա Կրուզը հստակեցրեց հիվանդության ֆիզիկական, հոգեբանական և բջջաբանական բնութագրերը ։
Ջիմ Ջարմուշ
Ջիմ Ջարմուշ (Jim Jarmusch, ), ամերիկացի կինոռեժիսոր, սցենարիստ և կոմպոզիտոր։ Ամերիկական անկախ ֆիլմարտադրության կարևոր ներկայացուցիչներից մեկը։ Կաննի կինոփառատոնի բազմակի մրցանակակիր (1984, 1989, 1993, 2005, 2016)։
Կենսագրություն
1971 թ. դպրոցն ավարտելուց հետո 1 տարվա ընթացքում լրագրողություն է սովորում Չիկագոյի Հյուսիս-Արևմտյան համալսարանում, հետո փոխում է ուղղությունը անգլիական գրականության և գնում է ուսումը Փարիզում շարունակելու։ Փարիզում գտնվելով նա հետաքրքրվում է ֆրանսիական ֆիլմերով և բառի բուն իմաստով սիրահարվում է ֆրանսիական ֆիլմերին։
Փխրուն X համախտանիշ
Արտաքին հղումներ
Կատեգորիա:Աուտիզմ Կատեգորիա:X քրոմոսոմ Կատեգորիա:Նյարդային համակարգի հիվանդություններ Կատեգորիա:Մանկաբուժություն Կատեգորիա:Գենետիկ հիվանդություններ և խանգարումներ
Ջիմ Ջարմուշ
Կենսագրություն
1 տարի արտասահմանում անցկացնելուց հետո Ջարմուշը վերադառնում է հայրենիք։ Տեղափոխվում է Կոլումբիական համալսարան, որտեղ 1975 թ. բակալավրի աստիճան է ստանում։ Սերը կինոյի հանդեպ, որը Ջիմը ձեռք էր բերել Փարիզում, նրան տանում է Նյու-Յորքի համալսարանի կինոդպրոց (New York University’s school of film)։ Նյու-Յորքում նա աշխատանքի է անցնում հանրահայտ ռեժիսոր Նիկոլաս Ռեյի մոտ, որպես ասիստենտ։ Նիկոլաս Ռեյի հետ նա ջերմ հարաբերություններ է պահպանում մինչև վերջինիս մահը՝ 1979 թ.։
Իր առաջին կինոարվեստի փորձը Ջարմուշը ձեռք է բերում Նիկոլաս Ռեյի և Վիմ Վենդերսի «Կայծակ ջրի վրա» (Lightning Over Water, 1980) ֆիլմի նկարահանման ժամանակ։ Վավերագրական ժապավենը ֆիքսում է Ռեյի կյանքից հեռանալու տանջալից վայրկյանները։ Միաժամանակ Ջարմուշը սկսում է աշխատել իր «Արձակուրդ առանց վերջի» լիամետրաժ դեբյուտի վրա։ 15 հազար դոլլարով, 16 միլիմետրանոց ժապավենի վրա նկարված ֆիլմը 1980 թվականին ցուցադրվում է և արժանանում քննադատների բարձր գնահատականին։
Ջարմուշի երկրորդ ֆիլմը «Ավելի տարօրինակ քան դրախտում» (1984)՝ ի հայտ է գալիս այն բանից հետո, երբ նա ավարտում է իր դիպլոմային աշխատանքը՝ 13 րոպեանոց կարճամետրաժ ֆիլմ հունգարական էմիգրանտների մասին «Նոր աշխարհ» (New World)։ Այդ փաստն ու աննկարագրելի գեղարվեստական արժանիքները նրան հնարավորություն են տալիս ստանալ «Ոսկե տեսախցիկ» մրցանակը Կաննի կինոփառատոնում լավագույնս ներկայանալու համար։ Անկասկած, «Ավելի տարօրինակ, քան դրախտում» ֆիլմն ամերիկյան անկախ կինոյի ամենակարևոր (և հնարավոր է լավագույն) ժապավեններից մեկն է։ Ջարմուշը նկարահանում է նաև «Օրենքից դուրս» (1986) և «Հանելուկային գնացք» (1989)։ Արդյունքում ստացվում է յուրօրինակ տրիլոգիա, որը ներկայացնում է անծանոթի անսպասելի տեսակետն Ամերիկայի մասին։
1986 թվականին ի հայտ է գալիս վեցրոպեանոց «Սուրճ և ծխախոտներ» ֆիլմը, որում Ռոբերտո Բենինյին ու Սթիվեն Ռայթը օգտագործում են նշված ապրանքներն ու որոշում, թե ում է պետք ատամնաբույժի այցելել։ Այսպես էլ սկսվում է Ջիմ Ջարմուշի ամենաանհավանական նախագիծը, որն ավարտվել է 2003 թվականին՝ «Սուրճ և ծխախոտներ» լիամետրաժ ժապավենի թողարկումով, որը կազմված է 11 նովելից, որտեղ ռեժիսորի սիրելի դերասաններն ու երաժիշտները ծխում են, սուրճ խմում ու հետաքրքիր երկխոսություններ վարում։
Ջարմուշը հայտնի է նրանով, որ սիրում է իր ժապավենները ներկայացնել մի քանի պատմությունների ձևով։ Այսպես, 1991 թվականի «Գիշերը երկրում» ֆիլմը կազմված է 5 նովելներից, որոնք միացած են ընդհանուր թեմայով՝ քաղաք, գիշեր, տաքսի։ «Գիշերը երկրում»՝ դա աշխարհի 5 քաղաք է, 5 պատակահան հանդիպում ու հումորի ու տխրության հինգ միախառնում, ինչը հայտնի է Ջարմուշի երկրպագուներին։
«Մեռյալը» (1995) միստիկ վեսթերնը քննադատների կողմից գնահատվեց միայն մի քանի տարի հետո Կաննի փառատոնում կայացած պրեմիերայից հետո։
Ջարմուշի «Ջարդված ծաղիկներ» (2005) ֆիլմը դիտվում է, որպես ռեժիսորի քայլ դեպի մենստրիմ։ Սովորական դարձած գլխավոր հերոսների փոխարեն, ֆիլմի գլխավոր հերոսն էր համակարգչային աշխատողը՝ Բիլ Մյուրեյի դերակատարմամբ, ով մեկնում է ճանապարհորդության իր նախկին սիրային արկածների հետևից։ Այս ժապավենի համար Ջիմ Ջարմուշն արժանանում է Կաննի կինոփառատոնի Գրան-պրի մրցանակի։
2009 թվականին Ջարմուշը թողարկում է «Հսկողության սահմաններ» ֆիլմ-պրիտչը՝ Focus Features-ի հովանու ներքո, որն արժանանում է քննադատների տարբեր հակասական կարծիքների։
Այլ նախագծեր
1980-ականների սկզբներին Ջարմուշը համագործակցում էր Dark Day-ի հետ, ավանգարդային DNA (անգլ.) No Wave-խմբի ստեղնաշարային սայդ-պրոյեկտի դերում։ Որոշ ժամանակ նա ևս մի No Wave-խմբի՝ The Del-Byzanteens-ի անդամ էր, որը ստուդիո ալբոմ թողարկեց, EP «Draft Riot» սինգլը։ Washington Post ամսագրին տված հարցազրույցում՝ հրապարակված 1984 թվականի հոկտեմբերյան համարում, ռեժիսորը դա այսպես մեկնաբանեց. «Այդ ժամանակ Նյու-Յորքում ամենքն իր խումբն ուներ։ Համարվում էր, որ պետք չէ տաղանդավոր երաժիշտ լինել, որպեսզի ունենալ սեփական խումբը. հոգին, գաղափարներն ավելի կարևոր էին համարվում, քան լավ երգելու կարողությունը։ Դա մեծ ազդեցություն թողեց իմ ու մնացած ռեժիսորների վրա» ։
Ռեժիսորը մինչև օրս էլ շարունակում է համագործակցել տարբեր երաժիշտների հետ. այսպես, 2005 թվականին նա, հյուրի կարգավիճակում, հայտնվեց Wu-Tang Clan-ի «Wu-Tang Meets Indie Culture» ալբոմ-հավաքածուում, 2006 թվականին White Stripes-ը թողարկեց հատուկ՝ 2000 օրինակով, սինգլը, որում ներառված էին իրենց «Blue Orchid» երգի Ջարմուշի ու Միշել Հոնդրիի ռեմիքսները ։
Բացի այդ, Ջարմուշը հայտնի երաժիշտների ու խմբերի մասին ակնարկների հեղինակ է, նա նաև քաղաքական հրապարակումներ ունի։ Հենց նա է «Sons of Lee Marvin» (Լի Մարվինի որդիներ) «գաղտնի հասարակության» հիմնադիրը, կազմված մարդկանցից, ովքեր «այնպիսի տեսք ունեն, ասես Լի Մարվինի որդիները լինեն»։ Այդ հասարակության անդամներից հատկապես հայտնի են Թոմ Ուեյթսը, Ջոն Լուրին, Ջոն Բուրմենը և Նիք Քեյվը, որոշ աղբյուրներ հայտնում են նաև այնպիսի անդամների մասին ինչպիսիք են Իգի Փոփը, Նիլ Յանգը, Թյորսթոն Մուրը, Ջոշ Բրոլինը և այլն։
Արտաքին հղումներ
Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացիներ իռլանդական ծագմամբ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի կինոպրոդյուսերներ
Ռուսաստանի ԶՈւ հյուսիսային նավատորմ
Կարմիր դրոշի հյուսիսային նավատորմ (Краснознамённый Се́верный флот), ՌԴ Զինված ուժերի օպերատիվ-ռազմավարական հրամանատարաշտաբային կառույց, ռազմածովային նավատորմի բաղկացուցիչ մասը ։
Պատմություն
Ստեղծվել է 1933 թվականին։ Դեռևս 1916-ին հիմնադրվել էր Հյուսիսային սառուցյալ օվկիանոսի նավատորմիղը։ 1920-ին Արխանգելսկում ձևավորվեց Բելոմորսկի ռազմական նավատորմիղը, որը շուտով վերանվանվեց Հյուսիսային ծովի ծովային ուժեր (ցրվել է 1923-ին)։
Ետպատերազմյան շրջանում Հյուսային նավատորմը համալրվել է տարբեր տեսակի ժամանակակից մարտական նավերով, այդ թվում՝ ատոմային սուզանավեր, ստրատեգիական հրթիռակիր նավեր, հեռավոր գործողության ինքնաթիռներ են։ Նավատորմը պարգևատրվել է Կարմիր դրոշի շքանշանով (1965)։ 1972-ից Հյուսիսային նավատորմի հրամանատարն է նավատորմի ծովակալ Դ. Եգորովը։ Հյուսային նավատորմում սուզանավի հրամանատար է եղել հայազգի դերծովակալ Զ. Արվանովը։
Ծանոթագրություններ
Կատեգորիա:Նավատորմեր Կատեգորիա:Ռուսաստանի զինված ուժեր
Սանսի լե Շմինո
Սանսի լե Շմինո (Sancy-les-Cheminots), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոնը։
Համայնքի INSEE կոդը՝ 02698:
Բնակչություն
2010 թվականի տվյալներով՝ համայնքի բնակչությունը կազմում է 112 մարդ։
Տնտեսություն
2010 թվականին համայնքի 80 աշխատունակ (15-64 տարեկան) բնակիչներից 49-ը տնտեսապես ակտիվ էին, 31-ը՝ ոչ ակտիվ (ակտիվության ցուցանիշը կազմել է 61,3 %, 1999 թվականին եղել է 73,0 %)։ 49 տնտեսապես ակտիվ բնակիչներից աշխատում էին 44-ը (22 տղամարդ և 22 կին), գործազուրկ էին 5 մարդ (1 տղամարդ և 4 կին)։ 31 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 15-ը՝ թոշակառուներ, 10-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Նեո նուար
Նեո նուար ֆիլմային ժանրը ձևավորվել է Սառը պատերազմի միջնամասում` 1960-ականների երկրորդ կեսին և 1970-ականներին։ Եզրույթը կիրառվում է նաև հետագայում նկարահանված նմանատիպ ֆիլմերի համար։ Ժանրի հիմնական առանձնահատկություններն են ցինիզմի և միջուկային բնաջնջման վախի արտացոլումը։ ԱՄՆ-ի ներքաղաքական ու արտաքին քաղաքական անհաջողությունները և հետագա հասարակական և տնտեսական ճգնաժամը ժանրին տվել են ոգեշնչում և առավել մեծ պահանջարկ։ Ի տարբերություն նուարի, որից ծագել է ժանրը, նեո նուարում ավելի շատ է բռնության կիրառումը, ինչպես նաև` նորամուծություններ, որոնք անհնարին էին ավելի վաղ նկարահանված նուար ժանրի ֆիլմերում ։
Նուար անվանումն օգտագործում էին ֆրանսացի կինոքննադատները 1940-50-ական թվականներին ԱՄՆ-ում նկարահանված քրեական ֆիլմերը բնորոշելու համար ։ Դրանք հիմնականում խճճված մութ քրեական մտահղացումով թրիլերներ էին։ Նեո նուարն ունի նմանատիպ ոճ, բայց թարմացված թեմաներով, բովանդակությամբ, ոճով, տարրերով և նյութով։ Նեո նուարը ժամանակակից նուարն է։ Ռեժիսորներն օգտագործում են դասական նուարի հնարքները, ինչպիսիք են` շրջված անկյունով նկարահանումը, լույսի և ստվերի խաղը, լավ ու վատ և ճիշտ ու սխալ շարքերի պատկերման համար լուսային հակադրությունները, ինչպես նաև` վրեժխնդրության, պարանոյայի, օտարացման և այլ զգայնությունների մոտիվներ։
Պատմություն
Նուար բնորոշումն առաջին անգամ օգտագործվել է 1946 թվականին ։ Դասական նուարը 1940-50-ական թվականների ամերիկյան խճճված մռայլ քրեական թրիլերներն են, սակայն որոշ ուսումնասիրողներ այդ շարքին են դասում նաև ավելի վաղ ժամանակաշրջանի գործեր ։
Նեո նուար բնորոշումը, որպես առանձին ժանրի, սկսել է օգտագործվել 1970-ականների սկզբից։ 1960-70-ական թվականների մի շարք իրադարձություններ` Վիետնամի պատերազմում կրած պարտությունը, բազմաթիվ չբացահայտված քաղաքական սպանությունները, 1969-70 և 1973-75 թվականների ռեցեսիաները ժամանակի հոլիվուդյան ֆիլմերում ստեղծել են ընկճվածության և հոռետեսության ծանր մթնոլորտ ։ Այդ պայմաններում նուարը նորից պահանջված է դարձել հոլիվուդյան ֆիլմերում։
Ծանր տնտեսական և հասարակական ճգնաժամը 1970-ականների ֆիլմերում նպաստում է այնպիսի թեմաների վերհանմանը, ինչպիսիք են համատարած կոռուպցիան, անօրինությունը, ընտանեկան բռնությունը, ինցեստը ևն։ Ի տարբերություն 1940-50-ականների ֆիլմերի, այդ ժամանակահատվածի հերոսներից շատերն իրենք էլ ունեն հակահերոսներին բնորոշ գծեր և ֆիլմերում հաճախ ընթանում է պայքար ոչ թե բարու և չարի, այլ` չարի և ավելի չարի միջև։ 1960-ականներից սկսած հոլիվուդյան ֆիլմերը դադարել են հետևել կինոյի բարոյական կանոններին։
1973-75 թվականների մի քանի ֆիլմերի շնորհիվ (Ռոբերտ Օլթմանի «Երկար հրաժեշտ» Ռոման Պոլանսկու «Չինական թաղամաս», Ֆրենսիս Ֆորդ Կոպպոլայի «Խոսակցություն» և Արթուր Փենի «Գիշերային տեղաշարժեր») մասնավոր հետախույզի կերպարը զրկվել է նախորդ ժամանակաշրջանի ռոմանտիկությունից և ասպետականությունից, ընդհակառակը` այն ներկայացնելով շրջակա միջավայրին դիմակայելու անկարող և արատավոր տեսքով։
Նեո նուարի դասական ներկայացուցիչներ են ռեժիսորներ Ալան Պակուլան, Մարտին Սկորսեզեն, Ջոն Բուրմանը, Իվան Պասերը, Լոուրենս Քեսդանը, Կոեն եղբայրները, Վաչովսկիները, Դեյվիդ Լինչը, Լարս ֆոն Թրիերը, Դեյվիդ Ֆինչերը, Պեդրո Ալմոդովարը, Ալան Փարքերը, Բրայան Սինգերը, Քարթիս Հենսոնը, Քրիսթոֆեր Նոլանը, Ալեքս Պրոյասը, Ռիդլի Սքոթը, Սիդնի Փոլաքը, Մայքլ Մանը ևն։
Պոստնուար
1980-ականներին Հոլիվուդում սկսվել են 1940-50-ական թվականների նուար ֆիլմերի վերաթողարկումները։ Այդ ժամանակների շատ նուար ֆիլմեր տեղափոխվել են ֆանտաստիկ աշխարհներ, ստացել են խիստ խճճված զարգացումներ, երբեմն վերածվելով աբսուրդի։
1990-ականների նուար ֆիլմերում գերակշռել է իրավիճակների խիստ խճճվածությունը։ Դրանցից շատերի իրադարձությունները տեղի են ունենում ոչ թե իրական աշխարհում, այլ հերոսի երևակայության մեջ։ Այդ ժամանակաշրջանի շատ ֆիլմերում հերոսն ինքն է դառնում հակահերոս` պայքարելու համար չարիքի դեմ։
Պատանեկան նուար
21-րդ դարասկզբին թողարկվել են մեծ թվով ֆիլմեր, որոնց մեջ միախառնվել են պատանեկան ու ուսանողական և նուար ժանրերը։ Դրանք ստացել են պատանեկան նուար (Teen-noir) անվանումը ։
Սկանդինավյան նուար
Սկանդինավյան կամ հյուսիսային նուար հիմնականում անվանվում են Ստիգ Լարսսոնի, Հենինգ Մանքելի և Յու Նեսբյոյի ստեղծագործությունների հիման վրա նկարահանված ֆիլմերը ։
Ծանոթագրություններ
Կատեգորիա:Նուար Կատեգորիա:Հեռուստատեսային ժանրեր Կատեգորիա:Կինոյի ժանրեր Կատեգորիա:Նուար ֆիլմեր
Անդենվիլ
Անդենվիլ (Andainville), հյուսիսային Ֆրանսիայի Պիկարդիայի մարզի Սոմ գավառում։
Արտաքին հղումներ
Կատեգորիա:Ֆրանսիայի բնակավայրեր
Աշրաֆ Հաքիմի
Աշրաֆ Հաքիմի (أشرف حكيمي, ), մարոկկացի պրոֆեսիոնալ ֆուտբոլիստ։ Ներկայումս  հանդես է գալիս   ՊՍԺ-ի և Մարոկկոյի ազգային հավաքականի կազմում։ Խաղում է աջ պաշտպանի դիրքում ։
Ռեալ Մադրիդ
Աշրաֆը Ռեալ Մադրիդի ակադեմիայի սան է ։ 2016 թվականից նա սկսեց հանդես գալ Ռեալ Մադրիդ Կաստիլիայի կազմում ՝ նույն տարում հայտավորվելով Ռեալ Մադրիդի հիմնական կազմ՝ ԱՄՆ-ում մինչմրցաշրջանային ընկերական խաղերի համար  ։ Առաջին հանդիպումը Ռեալ Մադրիդի առաջին թիմի կազմում անցկացրեց հուլիսի 27-ին՝ Չեմպիոնների միջազգային գավաթի Պարի Սեն-Ժերմենի դեմ խաղում ։ Դրանից հետո նա վերադարձավ Կաստիլիա, որի կազմում իր դեբյուտը նշեց 2016 թվականի օգոստոսի 20-ին՝ Սեգունդա Դիվիզիոն B-ի Ռեալ Սոսիեդադ B-ի դեմ խաղում  ։ 2016-17 մրցաշրջանում Աշրաֆը Ռեալի հետ հաղթեց Իսպանիայի երիտասարդական գավաթը ։
2017 թվականի օգոստոսի 19-ին Աշրաֆը հայտավորվեց Ռեալ Մադրիդի հիմնական կազմ՝ դառնալով Դանի Կարվախալի փոխարինողը և ստանալով 19 համարի մարզաշապիկը  ։ Իր դեբյուտը Լա Լիգայում նշեց հոկտեմբերի 1-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում  ։ Առաջին հանդիպումը եվրոպական առաջնություններում անցկացրեց հոկտեմբերի 17-ին՝ Չեմպիոնների Լիգայի խմբային փուլի Տոտենհեմի դեմ խաղում  ։ Իր առաջին գոլը պրոֆեսիոնալ կարիերայում Աշրաֆը խփեց դեկտեմբերի 9-ին՝ Սևիլյայի դեմ խաղում  ։ 2018 թվականի մայիսի 12-ին նա գոլի հեղինակ դարձավ Սելտա Վիգոյի դեմ խաղում  ։ Մայիսի 26-ին Ռեալ Մադրիդը հաղթեց Չեմպիոնների Լիգան , և թեև Աշրաֆը խաղադաշտ դուրս չեկավ մրցաշարի եզրափակչում ՝ նա ճանաչվեց առաջին մարոկկացի ֆուտբոլիստը, ով հաղթել է Չեմպիոնների Լիգան   ։ Իր առաջին մրցաշրջանում Աշրաֆը անցկացրեց 17 հանդիպում՝ դառնալով 2 գոլի և 1 գոլային փոխանցման հեղինակ ։ 2018 թվականի հուլիսի 11-ին Աշրաֆը 2 տարվա վարձավճարով միացավ Բորուսիա Դորտմունդին   ։ Իր դեբյուտը Բունդեսլիգայում նշեց սեպտեմբերի 26-ին՝ թիմի մեկնարկային կազմում խաղադաշտ դուրս գալով Նյուրնբերգի դեմ խաղում և այս խաղում դառնալով գոլի հեղինակ  ։ Հոկտեմբերի 24-ին Աշրաֆը 3 գոլային փոխանցում տվեց Չեմպիոնների Լիգայի խմբային փուլի Ատլետիկո Մադրիդի դեմ խաղում՝ օգնելով իր թիմին հաղթել 4-0 հաշվով  ։ 2019 թվականի հունվարի 26-ին նա գոլի և գոլային փոխանցման հեղինակ դարձավ Հանովերի դեմ խաղում ։ 2018-19 մրցաշրջանում Աշրաֆը անցկացրեց 28 հանդիպում՝ դառնալով 3 գոլի և 7 գոլային փոխանցման հեղինակ ։
2019 թվականի օգոստոսի 3-ին Աշրաֆը փոխարինեց Ռաֆայել Գերեյրուին Գերմանիայի սուպերգավաթի Բավարիա Մյունխենի դեմ խաղում և օգնելով իր թիմին նվաճել գավաթը ։
Ուֆտյուգա (Սուխոնայի վտակ)
Ուֆտյուգա (Уфтюга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոն գետի ձախ ափում՝ 134 կմ հեռավորության վրա։ Գետի երկարությունը 2360 կմ է։ Ակունքը գտնվում է Հարավային մասում Չիստոյի Ճահիճներում, 21,8 կմ հյուսիս-արևելքում Նյուկսենիցա գյուղի մոտ։
Աշրաֆ Հաքիմի
Միջազգային կարիերա
Աշրաֆը ներկայացրել է Մարոկկոն տարբեր տարիքային երիտասարդական հավաքականներում ։ Մարոկկոյի ազգային հավաքական նա առաջին անգամ հրավիրվեց 2016 թվականի օգոստոսի 22-ին՝ Ալբանիայի ու Սան Տոմե և Պրինսիպիի դեմ խաղերի համար , սակայն այս հանդիպումներում խաղադաշտ դուրս չեկավ  ։ Իր դեբյուտը ազգային հավաքականում նշեց հոկտեմբերի 11-ին՝ փոխարինման մտնելով Կանադայի դեմ ընկերական խաղում  ։ Իր առաջին գոլը Մարոկկոյի կազմում խփեց 2017 թվականի սեպտեմբերի 1-ին՝ Մալիի դեմ խաղում  ։